Ақүрпек

Ақүрпек ,  (Lepіdolopsіs) – күрделігүлділер тұқымдасына жататын көп жылдық шөптесін өсімдік туысы. Қазақстанда 3 түрі бар, жиі кездесетіні – Түркістан Ақүрпегі (Lepіdolopsіs turkestanіca). Ол Қаратау мен Батыс Тянь-Шаньның тастақты, далалы тау беткейлерінде және құрғақ сай-салаларда өседі. Биіктігі 35 – 100 см, тамыр сабағы жуан. Сабақтары жеке, кейде бірнешеуден тік өседі. Ұзынша, шеті екі-үш рет тілімденген жапырақтары кезектесе орналасады. Гүлдері қос жынысты, сары түсті түтік тәрізді гүлдері масақты-сыпыртқы гүлшоғырын құрайды. Себеті өте көп (50-дан астам). Маусым – шілде айларында гүлдеп, жемістенеді. Голоскоков ақүрпегі өте сирек кездесетін өсімдік, қорғауға алынған.Қазақстан Республикасының табиғаты туралы энциклопедия, V- том
 Дереккөздер

Санат:Күрделігүлділер
Санат:Монотипті өсімдіктер